|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica dr. Franca Derganca Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058, odprt pri UJP Nova Gorica |
| **Telefon** | 05 330 1100 |
| **E-pošta** | [tajnistvo.direktorja@bolnisnica-go.si](mailto:tajnistvo.direktorja@bolnisnica-go.si) |
| **Skrbnik pogodbe** | Vodja lekarne |
| **Podpisnik** | Direktor zavoda: Dimitrij Klančič,dr.med.,spec.int.med. |

in

|  |  |
| --- | --- |
| **PRODAJALEC** | |
| **Naziv in sedež** |  |
| **ID št. za DDV** |  |
| **Matična številka** |  |
| **Poslovni račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **OKVIRNI SPORAZUM O DOBAVI**  **MP -RADIOIZOTOPNI MATERIAL;**  **Sklop 1:** **JR**  **Sklop 2:** **JR**  **Številka** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | 200-1/2024, objava na portalu e-naročanje dne       pod številko      . |

2. člen

PREDMET OKVIRNEGA SPORAZUMA

* + 1. Predmet okvirnega sporazuma je dobava Radioizotopnega materiala (v nadaljevanju: blago) v obdobju od      do 31.01.2025, za sledeče sklope :

* ; šifra JR      .

Vrsta, lastnosti, kakovost in opis predmeta okvirnega sporazuma so opredeljeni v spletni aplikaciji Go-Soft pri vsakem posameznem artiklu.

* + 1. Prodajalec s podpisom Okvirnega sporazuma jamči, da ponujeno blago v celoti ustreza razpisnim zahtevam naročnika.

3. člen

KOLIČINE, CENE IN IZVEDBENI POGOJI

* + 1. Pogodbeni stranki se dogovorita za ceno po ceniku, kot izhaja iz prodajalčevega ponudbenega predračuna. Cena je fiksna za obdobje veljavnosti razpisa in vključuje končno nabavno vrednost blaga z vsemi stroški in morebitnimi popusti ter DDV.
    2. Količine, kot jih je navedel naročnik v specifikaciji javnega naročila, so okvirne in so izražene glede na nabavljeno količino v preteklem letu in glede na predvideno dodatno porabo na osnovi vpeljave novih postopkov pri naročniku. Naročnik nikakor ni zavezan k nabavi določenih količin po tem okvirnem sporazumu/pogodbi. Naročnik pa se s tem okvirnim sporazumom/pogodbo zavezuje, da bo v primeru, če bo nabavljal blago, ki je predmet tega okvirnega sporazuma/pogodbe, kupoval po cenah in pod pogoji dobave, kot je navedeno v tem okvirnem sporazumu/pogodbi. Pogodbeni stranki ugotavljata, da naročnik po obsegu in časovno ne more v naprej določiti potreb po sukcesivni dobavi blaga, ki je predmet tega sporazuma/pogodbe in da jih bo naročnik časovno in količinsko naročal glede na dejanske potrebe.
    3. V primeru tehnološkega napredka za blago, ki je predmet okvirnega sporazuma/pogodbe in ki se pojavi tekom izvajanja okvirnega sporazuma/pogodbe, se lahko starejša verzija blaga zamenja z novim. Takšna zamenjava se pisno dokumentira in mora biti potrjena s strani obeh strank, prav tako pa se zaradi takšne spremembe ne sme povišati cena posameznega blaga.
    4. Okvirna vrednost okvirnega sporazuma/pogodbe znaša
* ; šifra JR      ;       EUR brez DDV oziroma       EUR z DDV;
* ; šifra JR      ;       EUR brez DDV oziroma       EUR z DDV;

Skupaj okvirna vrednost okvirnega sporazuma/pogodbe znaša:       EUR brez DDV oziroma       EUR z DDV.

|  |  |  |
| --- | --- | --- |
| **Lokacija realizacije** | Splošna bolnišnica Dr. Franca Derganca Nova Gorica, Ulica padlih borcev 13/a, 5290 Šempeter pri Gorici – lekarna - vsak delovni dan med 7.30 in 15.00 uro (razloženo). | |
| **Način realizacije** | Dobava | Sprememba cen |
| DDP z DDV (Delivery Duty Paid) razloženo lokacija dobave  (skladno INCOTERMS 2020) | Cene se v času veljavnosti tega okvirnega sporazuma/pogodbe ne smejo spreminjati z izjemo spremembe Zakona, ki ureja Davek na dodatno vrednost in spremembe davčne stopnje za vrste blaga iz ponudbe, posledično se cene iz ponudbe korigirajo izključno v višini nastale davčne spremembe. |
| **Način plačila** | Plačilni rok: 30 dni od dneva prejema pravilno izstavljenega računa, ki ni zavrnjen v roku osmih dni od prejema. V kolikor veljavni predpisi določajo ali dopuščajo daljši plačilni rok, se uporabi tak najdaljši rok, kot je določen oziroma dopuščen s predpisi.  Pogodbeni stranki se dogovorita, da se blago fakturira za vsako dostavo posebej oz. po predhodnem dogovoru enkrat do dvakrat mesečno, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in prodajalca. V primeru neustrezne izdaje računa, naročnik tega zavrne. Rok za obveznost plačila začne teči šele z dnem prejetja pravilno izstavljenega računa.  Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema račune izključno v elektronski obliki (e-račun) zato bodo morali prodajalci s sedežem v RS naročniku pošiljati izključno e-račune. | |
| **Odzivni čas** | Čas, v katerem se prodajalec odzove na posamezno naročilo naročnika in sicer tako, da naročniku preko telefona potrdi dobavo blaga oziroma naročniku navede problematiko dobave.  Odzivni čas izvajalca: 3 ure od ure prejema naročila (v okviru naročnikovega delovnega časa, vsak delovni dan med 7.30 - 15.00 uro). | |
| **Rok za dobavo blaga** | delovne dni od naročila. | |
| **Zamuda in pogodbena kazen** | **Višina** | **Maksimalna višina** |
| 0,5 % od vrednosti posameznega naročila za vsak dan zamude | vendar največ 5 % vrednosti posameznega naročila |

4. člen

OBVEZNOSTI POGODBENIH STRANK

* + 1. Prodajalec se obvezuje, da bo naročniku dobavljal blago, na podlagi pisnega naročila posredovanega po elektronski pošti oz. izjemoma na podlagi telefonskega naročila s strani pooblaščenih oseb naročnika.

Prodajalec je dolžan v roku, navedenem v predhodnem členu, dobaviti celotno količino naročenega blaga.

* + 1. Naročnik se obvezuje na podlagi dobavnice prevzeti naročeno blago. Ob dobavi je obvezna prisotnost pooblaščene osebe naročnika.
    2. Ob prevzemu se takoj preveri količino dobavljenega blaga. Količinska odstopanja, ki jih ni bilo moč ugotoviti ob prevzemu in nepravilno dobavljeno blago bo naročnik pisno reklamiral takoj ob seznanitvi z nepravilnostjo, najkasneje pa v 8-ih dneh od prevzema. Kakovost blaga mora ustrezati obstoječim standardom in deklarirani kakovosti na embalaži oz. spremljajočih dokumentih za vsako blago posebej.
    3. V primeru nepredvidenega izpada proizvodnje oz. prodaje posameznih artiklov oz. nedobavljivosti artiklov, je prodajalec dolžan naročniku zagotoviti nemoteno oskrbo do pisne ureditve pogodbenih obveznosti ali dobaviti drug po kvaliteti enakovreden artikel po enaki ceni. Pri dobavi drugega po kvaliteti enakovrednega artikla, mora prodajalec pridobiti pisno soglasje naročnika.

Prodajalec mora primer nepredvidenega izpada proizvodnje oz. prodaje posameznih artiklov oz. nedobavljivosti artiklov naročniku sporočiti pisno ali po e-pošti. Obvestilo mora vključevati vsaj naslednje podatke: Naročnikova številka okvirnega sporazuma, naročnikova številka artikla, opis težav z dobavljivostjo in ustrezno dokazilo iz katerega bo razvidno, da artikel dejansko ni dobavljiv (npr. obvestilo proizvajalca/dobavitelja o nedobavljivosti artikla)in navedbo morebitnega enakovrednega artikla, s katerim bi prodajalec nadomestil nedobavljivost pogodbenega artikla.

V primeru, da se naročnik ne strinja z zamenjavo enakovrednega artikla oz. ga prodajalec ne more zagotoviti, lahko stranki iz opravičljivega razloga sprejmeta aneks k temu okvirnemu sporazumu, na podlagi katerega se sporazumno dogovorita, da artikel ni več predmet okvirnega sporazuma.

* + 1. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni nakup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.

5. člen

NAČIN NAROČANJA

* + 1. Naročnik naroča blago sukcesivno, glede na potrebe po blagu, ki je predmet okvirnega sporazuma.

Pooblaščena oseba naročnika: vodja lekarne.

6. člen

PREVZEM

* + 1. Prevzem blaga se opravi z dobavnico, ki jo na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika pogodbe ali pooblaščenca obeh strank.
    2. Z dnem podpisa dobavnice je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na dobavnici morajo biti razvidne: količine, kataloške številke oz. CBZ (Nensi) šifre, serijske številke in rok uporabe.
    3. Če naročnik ob prevzemu ugotovi, da blago ni kakovostno ustrezno (kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili tega sporazuma in s specifikacijami), ga ne sprejme in takoj zavrne, ter zahteva, da mu na podlagi reklamacijskega zapisnika dobavi blago, ki ustreza predpisani kakovosti in zahtevam naročnika iz razpishne dokumetnacije. Kakovostna odstopanja lahko naročnik pisno reklamira v roku 30-ih dni od prevzema oz. v skladu s predpisi in v primeru odpoklica še cel čas roka uporabe.
    4. Če prodajalec blaga ne zamenja v roku 24-ih ur od prejema reklamacije, to lahko stori naročnik na stroške prodajalca pri drugem dobavitelju. V primeru ugotovljene neustrezne kakovosti naročnik takega blaga ni dolžan plačati, pri več kot trikratni ugotovitvi neustreznosti dobavljenega blaga, preneha zaveza naročnika, da bo v času okvirnega sporazuma/pogodbe tovrstno blago kupoval pri prodajalcu.
    5. Če se izkaže, da dobava ponujenega blaga ni možna zaradi objektivnega razloga, ki nastopi po podpisu okvirnega sporazuma oz. po oddaji posameznega naročila, lahko naročnik okvirni sporazum brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    6. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo prodajalca, preide v zamudo. Prav tako preide v zamudo naročnik, ki ob dobavi ne podpiše predložene dobavnice.

7. člen

KRITNI NAKUP

1. Če prodajalec ne dobavlja blaga v skladu s tem sporazumom in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti (enakovredno) blago, ki je predmet posamične dobave, pri drugem dobavitelju, prodajalec pa je dolžen naročniku nadomestiti razliko v ceni med ceno iz sporazuma in ceno po kateri je naročnik blago kupil.
2. Naročnik je dolžan stranki sporazuma poslati obvestilo o nameravanem nakupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju, nato pa se izvrši kritni nakup. Posledično je dobava blaga, za katero je bil izvršen kritni nakup zaključena. V ostalem delu sporazum ostaja v veljavi.
3. Šteje se, da je bil prodajalec o nameravanem kritnem nakupu obveščen, če naročnik razpolaga z dokazilom o poslanem obvestilu.
4. Razliko med ceno po kateri je naročnik izvršil kritni nakup in ceno iz sporazuma je dolžan naročnik dokazati s kopijo računa, po katerem je kritni nakup plačal in prodajalcu izstaviti račun.
5. Poleg pravice do povračila škode po pravilih iz prejšnjih ostavkov, ima naročnik pravico tudi do povračila morebitne večje škode, v kolikor mu je nastala.

8. člen

ZAMUDA IN POGODBENA KAZEN

* + 1. V primeru, da prodajalec zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen. Naročnik ga preden uporabi sankcijo pogodbene kazni, pisno opozori na kršenje pogodbenih določil in pozove k izpolnjevanju obveznosti.
    2. Če prodajalec zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem prodajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre okvirni sporazum.
    3. Za pogodbeno kazen ali kritje za nadomestno blago se izstavi račun.
    4. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

9. člen

JAMSTVA IN GARANCIJSKE OBVEZNOSTI IZVAJALCA

* + 1. Prodajalec naročniku jamči, da:
       - bo na kupljenem blagu ob izročitvi v posest pridobil lastninsko pravico;
       - kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije ali so priloga tega okvirnega sporazuma ter vsem zakonskim zahtevam;
       - je blago popolnoma enako vzorčnemu, ki je bilo dano na testiranje, če je bilo pred nakupom s strani prodajalca to opravljeno;
    2. Jamstvo prodajalca za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave).

Če se v temu roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik v primeru, da je poprej pustil prodajalcu primeren dodaten rok za odpravo napak in pravilno izpolnitev pogodbe, pa prodajalec tega ni storil, razdre okvirni sporazum delno ali v celoti. Primeren rok za odpravo napak ter posledično pravilno izpolnitev pogodbe določi naročnik ob nastopu posameznega primera. Rok lahko po dogovoru stranki podaljšata. Prav tako ga lahko razdre v celoti, če prodajalec z dobavo (delno ali v celoti) zamuja za več kot 14 dni.

10. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo pogodbenih obveznosti.
    2. Prodajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

11. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. V primeru, da okvirna vrednost okvirnega sporazuma/pogodbe presega 1.000 EUR z DDV mora prodajalec naročniku najkasneje v petih dneh od prejema izvoda podpisanega okvirnega sporazuma s strani naročnika, kot pogoj za veljavnost pogodbe naročniku izročiti finančno zavarovanje (bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice), v višini 10% okvirne pogodbene vrednosti v EUR z DDV in z veljavnostjo za čas veljavnosti okvirnega sporazuma/pogodbe + 30 dni, ki ga lahko naročnik unovči v naslednjih primerih:
       - če se bo izkazalo, da prodajalec dobave ne opravi v skladu z zahtevami okvirnega sporazuma/pogodbe ali z celotno dokumentacijo v zvezi z oddajo javnega naročila,
       - če bo naročnik razdrl pogodbo zaradi kršitev ali zamude na strani prodajalca,
       - če prodajalec objavi nesolventnost, prisilno poravnavo ali stečaj,
       - če bo prodajalec kršil 12. člen tega okvirnega sporazuma.

1. Predložitev zavarovanja za dobro izvedbo pogodbenih obveznosti je pogoj za veljavnost tega okvirnega sporazuma/ pogodbe.
2. V primeru kršenja pogodbenih obveznosti prodajalca, ga naročnik elektronsko ali pisno po pošti obvesti o možnosti uveljavitve finančnega zavarovanja ter ga pozove k izpolnjevanju obveznosti.Naročnik prodajalca pred unovčitvijo finančnega zavarovanja pisno opozori o kršenju pogodbenih določi ter ga pozove k izpolnitvi obveznosti.
3. V kolikor prodajalec po pozivu še vedno ne izpolnjuje pogodbenih obveznosti, lahko naročnik unovči finančno zavarovanje.
4. Če naročnikova škoda presega znesek finančnega zavarovanja, bo naročnik povračilo nastale škode od prodajalca uveljavil po splošnih pravilih civilnega prava.

12. člen

POSLOVNA SKRIVNOST, TAJNI IN ZAUPNI PODATKI

1. Pogodbeni stranki ugotavljata:

* da so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov,
* da se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev,
* da veljavni predpisi s področja javnega naročanja izrecno določajo, kateri so javni podatki,
* da je naročnik dolžan kot poslovno skrivnost varovati le dokumente/podatke, ki mu jih prodajalec predloži in kot take označi ter od takrat, ko se s to lastnostjo dokumenta/podatka seznani ter
* da tajne in osebne podatke določajo veljavni predpisi.

1. Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.
2. Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.
3. Prodajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Prodajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.
4. Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.
5. Prodajalec mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.
6. Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

13. člen

PROTIKORUPCIJSKA KLAVZULA

1) Ta pogodba/okvirni sporazum se šteje za nično/ega, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

- pridobitev posla iz te pogodbe; ali

- za sklenitev posla iz te pogodbe pod ugodnejšimi pogoji; ali

- za opustitev dolžnega nadzora nad izvajanjem pogodbenih obveznosti iz te pogodbe; ali

- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Izvajalec s podpisom te pogodbe jamči, da ni zadržkov za sklenitev posla po 35. členu ZlntPK.

14. člen

KONČNE DOLOČBE

* + 1. Ta pogodba/okvirni sporazum je sklenjen/a pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca/dobavitelja ali podizvajalca ali

- če bo naročnik seznanjen, da je pristojni državni organ pri izvajalcu/dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca/dobavitelja v desetih dneh.

Izvajalec/dobavitelj lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec/dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec/dobavitelj ne bo predložil dokazov za podizvajalca ali če jih bo, pa bo naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec/dobavitelj ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3 pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba za tega izvajalca/dobavitelja razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca/dobavitelja.

Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

* + 1. Okvirni sporazum se lahko ob upoštevanju veljavne zakonodaje spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb tega okvirnega sporazuma je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Pogodbena stranka, ki odstopi od pogodbe poravna vse nastale stroške, ki jih z odstopom povzroči. Glede na razlog odstopa izbere za nasprotno stran primeren čas.
    3. Za urejanje medsebojnih obveznosti in pravic, ki niso izrecno dogovorjene s tem okvirnim sporazumom, se uporabljajo določila Obligacijskega zakonika in drugi predpisi, ki urejajo pogodbene odnose.
    4. Pogodbeni stranki se dogovorita, da bosta poskušali vse spore iz tega okvirnega sporazuma rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz okvirnega sporazuma odločalo stvarno pristojno sodišče po sedežu naročnika.
    5. Okvirni sporazum je sestavljen v dveh izvodih, od katerih prejme naročnik en izvod, prodajalec en izvod.

16. člen

1) Ta Okvirni sporazum/pogodba stopi v veljavo z dnem, ko jo podpišeta obe pogodbeni stranki ter pod odložnim pogojem, da prodajalec za izpolnitev pogoja najkasneje v 5 dneh po podpisu okvirnega sporazuma/pogodbe oziroma ob podpisu predloži finančno zavarovanje za dobro izvedbo pogodbenih obveznosti.

2) V kolikor tega ne naredi, pogodba/okvirni sporazum ne začne učinkovati. Prodajalec je v tem primeru naročniku na podlagi določb dokumentacije o oddaji javnega naročila odškodninsko odgovoren za vso povzročeno škodo, ki lahko znaša celotno vrednost pogodbe.

2) Pogodba/okvirni sporazum je sklenjena v dveh (2) enakih izvodih, od katerih prejme vsaka pogodbena stranka po en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
|  |  |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | Ad 1) Z dnem unovčenja finančnega zavarovanja. |
| 1. V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila / okvirnega sporazuma, naročnik od te pogodbe/okvirnega sporazuma odstopi. | Ad 2, 3, 4, 5, 6, 7, 8, 9 in 10) Z dnem, ko prodajalec prejme obvestilo o odpovedi okvirnega sporazuma. |
| 1. Neutemeljena zavrnitev naročila s strani prodajalca, odstopanje od naročenega načina dobave ali nekvalitetno oziroma nepravilno opravljena dobava. |
| 1. Zamuda prodajalca ali napake pri dobavi, ki bistveno zmanjšajo pomen posla. |
| 1. Če prodajalec dobavi nekvalitetno blago in ga na zahtevo naročnika ne zamenja. |
| 1. Če prodajalec po pisnem opominu naročnika še vedno dobavlja blago neustrezne kakovosti. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani prodajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. V primeru, da prodajalec tudi po predhodnem pisnem opominu naročnika ne izpolnjuje pogodbenih obveznosti na način, predviden v pogodbi o izvedbi javnega naročila. |
| 1. Če organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | Ad 11) Z dnem pravnomočnosti novega javnega naročila. |
| 1. V primeru situacije, v kateri naročnik meni, da bo bistveno prekoračil okvirno vrednost sporazuma oziroma jo je že prekoračil. Pogodbeni stranki v temu primeru skleneta Dogovor o sporazumni prekinitvi okvirnega sporazuma/pogodbe ali aneks, po katerem prodajalec zagotavlja dobavo blaga do pričetka veljavnosti pogodbe/okvirnega sporazuma novega javnega naročila. | Ad 12) Z dnem pričetka veljavnosti pogodbe / okvirnega sporazuma novega javnega naročila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | Ad 13) Z dnem, ko nasprotna stranka prejme obvestilo o odpovedi okvirnega sporazuma. |
| 1. Dogovorno med obema strankama. | Ad 14) Po dogovoru med obema strankama. |

|  |  |
| --- | --- |
| **PRILOGE OKVIRNEGA SPORAZUMA/POGODBE** | |
| 1. del | Izpis iz spletne aplikacije (     ) |
| 1. del | Finančno zavarovanje, ki ga v originalu hrani naročnik |

|  |  |  |
| --- | --- | --- |
| **Prodajalec** |  | **Naročnik** |
|  |  | Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|  |  | Šempeter pri Gorici |  |
| **PODPISNIK** | **PODPIS** | **PODPISNIK** | **PODPIS** |
|  |  | Direktor zavoda  Dimitrij Klančič,dr.med., spec.int.med. |  |